Diari Oficial de la Generalitat Valenciana


Sumari del DOGV 6045, del 29-06-2009 (2009/7586)

ORDE de 23 de juny de 2009, del conseller de Sanitat, per la qual aprova la Carta de Servicis de Drogodependències.
-------------------------------------------------------------------------------------------------------------------

### Dades del document

Número de DOGV
:   6045

Data del DOGV
:   29-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7586


Data del document
:   23-06-2009

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * relació administració-administrat
    * toxicomania
    * legislació
    * norma de qualitat
    * ciutadà

ORDE de 23 de juny de 2009, del conseller de Sanitat, per la qual aprova la Carta de Servicis de Drogodependències. [2009/7586]  
L'article 6 del Decret 191/2001, de 18 de setembre, del Consell, que aprova la Carta del Ciutadà de la Comunitat Valenciana i regula les cartes de servicis en la Generalitat, establix que la Carta del Ciutadà ha de ser objecte de desplegament a través de cartes sectorials i específiques que han de plasmar els estàndards de qualitat a què s'ha d'ajustar la prestació dels servicis públics d'acord amb els principis marc que arreplega.  
La Conselleria de Sanitat ha elaborat una carta de servicis d'acord amb el que establix l'article 12.2 del Decret 191/2001, de 18 de desembre, sobre la qual ha informat favorablement la Direcció General de Modernització.  
Per tot això, fent ús de les facultats que m'atribuïx l'article 12.1 del Decret 191/2001, de 18 de desembre, del Consell, que aprova la Carta del Ciutadà de la Comunitat Valenciana i regula les cartes de servicis en la Generalitat,  
ORDENE  
Article 1  
S'aprova la Carta de Servicis de Drogodependències.  
Article 2  
Esta disposició s'ha de publicar en el Diari Oficial de la Comunitat Valenciana.  
Article 3  
La Carta de Servicis de la Conselleria de Sanitat ha d'estar disponible per al públic a través de l'adreça d'Internet http://www.san.gva.es o en www.gva.es/carta, a partir de la publicació d'esta orde en el Diari Oficial de la Comunitat Valenciana, tot això sense perjuí d'altres accions divulgatives que s'adopten.  
Valencia, 23 de juny de 2009  
El conseller de Sanitat,  
MANUEL CERVERA TAULET  
Annex  
Compromís institucional  
Millorar la percepció que els ciutadans tenen de la qualitat dels servicis sociosanitaris en l'àmbit de la Comunitat Valenciana, establir compromisos amb ells i potenciar el desplegament d'iniciatives de qualitat en els diferents departaments sanitaris, són objectius que la Conselleria de Sanitat ha aprovat en el Pla d'Excel·lència de la Sanitat Valenciana i en el Pla Estratègic de Drogodependències i d'Altres Trastorns Addictius 2006-2010.  
Esta Carta de Servicis de Drogodependències és una declaració de compromisos concrets de servici i proximitat amb els ciutadans, que demostra l'aposta decidida d'esta conselleria per la millora permanent de la qualitat dels servicis públics que ens ha de conduir cap a l'excel·lència.  
Missatge general  
Una administració del segle XXI ha de ser exigent en les metes i ha de respondre activament a les expectatives dels ciutadans. La Generalitat afronta este repte amb compromisos concrets de qualitat que es plasmen en les cartes de servicis. Mitjançant estes cartes, els ciutadans de la Comunitat Valenciana poden exigir la prestació de servicis públics amb les màximes garanties i conéixer en qualsevol moment en quin grau es complixen.  
Des de la Direcció General de Drogodependències dirigim i coordinem els recursos d'atenció i prevenció de drogodependències i els oferim els servicis següents:  
- Autoritzem els centres i servicis d'atenció i prevenció de les drogodependències i acreditem els programes de prevenció de les drogodependències.  
- Prestem funcions d'assistència i prevenció en drogodependències a través de centres especialitzats, en col·laboració amb ajuntaments, mancomunitats i entitats sense finalitat lucrativa.  
- Elaborem i dissenyem plans de formació adreçats als professionals de drogodependències.   
- Tramitem subvencions dirigides a entitats sense finalitat lucrativa i a entitats locals, per tal de finançar els recursos necessaris d'assistència i prevenció de les drogodependències.  
- Supervisem i coordinem la posada en funcionament efectiva dels programes de prevenció, i apostem per les campanyes de prevenció.  
Compromisos de qualitat amb els ciutadans  
- Rapidesa i eficàcia en l'autorització de centres i servicis per a garantir-ne la professionalitat i la qualitat.  
- Gratuïtat i accessibilitat a la formació per als professionals del sector.  
- Millora contínua de la cobertura de programes i campanyes de prevenció de les drogodependències.  
- Eficiència i transparència en la gestió de les ajudes públiques.  
- Transparència en el compliment dels compromisos adquirits. Per a això, se'n pot seguir el grau de compliment en la web de la Conselleria de Sanitat (www.san.gva.es).  
Taula d'indicadors  
  
Ajude'ns a prestar un servici MILLOR.  
Ajude'ns a agilitzar el nostre treball aportant-nos tota la documentació necessària que s'indica en els impresos.  
Si vol aportar suggeriments o té qualsevol problema relacionat amb el nostre servici, li demanem que utilitze els impresos normalitzats que pot trobar en qualsevol de les oficines de registre de la Generalitat, o en la pàgina web www.gva.es, en l'apartat Servicis al ciutadà.  
Directori  
Direcció General de Drogodependències  
Carrer Misser Mascó 31  
46086 València  
Telèfon 212 85 75 99  
www.san.gva.es